ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Συγχρονισμός για την έκδοση NEXT: Catherine Lee
Ηρέμησες;
Ναι.
Δεν πονάς;
Καλά είμαι.
Μη λες ψέματα. Σ' έδειραν.
Φτάσαμε. Εδώ μένω.
Σιμ-Ντοκ, εσύ είσαι;
Ναι, πατέρα.
Λυπάμαι, δεν έχουμε πολλά να προσφέρουμε.
Αλήθεια,
τι έπαθες στο πρόσωπο;
Είναι απλώς μια μικρή γρατζουνιά. Μην ανησυχείς.
Δεν φαίνεται για μικρή γρατζουνιά.
Συγγνώμη, τι σχέση έχετε με την αδελφή μας;
Είμαστε...
Τι τρόπος είναι αυτός, Γκι-Σονγκ;
Συγγνώμη. Ο αδελφός μου είναι λιγάκι ανώριμος.
Έλα εδώ.
Έλα τώρα, δεν είσαι περίεργη; Μαμά, εσύ δεν είσαι;
Σας αφήνω να τα πείτε.
Τα αδέρφια σου είναι έξυπνα και ζωηρά.
Και οι γονείς σου φαίνονται καλοί άνθρωποι.
Από αυτούς αντλώ δύναμη.
Μόλις γυρίσουμε, θα βασίζονται αυτοί πάνω μου.
Θα δυσκολεύεσαι τώρα που ζεις στο Τόκιο.
Δεν είστε πλούσιοι...
Με συγχωρείς.
Το ίδιο ισχύει και για εσένα.
Δεν σου περισσεύουν, αλλά δίνεις για το έργο.
Μείνε λίγο ακίνητος.
Υπάρχει ένα μέρος που θέλω να πάμε μαζί.
Μόλις κλείσουν οι πληγές σου, θα μου δώσεις λίγο από τον χρόνο σου;
Δεν με φαντάζομαι να φοράω κάτι τέτοιο.
Θα είναι σαν να θέλω να αποδείξω πόσο μοντέρνα είμαι.
Παραείναι επιδεικτικό. Καταντά ενοχλητικό.
Δεν τις κάνει πιο όμορφες.
Δεν ξέρω, εμένα μου αρέσουν αυτά τα καπέλα.
Αλήθεια;
Ήθελα να σε ρωτήσω κάτι.
Αφορά το ποίημα που διάβασα στο δωμάτιό σου.
Στο τέλος, έγραφε "Σουσάν".
Τι είναι αυτό;
Το καλλιτεχνικό μου ψευδώνυμο.
Το δικό μου είναι "Σουσόν".
Κιμ Σουσάν. Γιουν Σουσόν.
Έχουμε πολλά κοινά, τελικά.
ΔΙΣΚΟΠΩΛΕΙΟ ΤΖΕΟΝΓΚΣΟΝΓΚ
"Τα Κύματα του Δουνάβεως" του Ίον Ιβανόβιτσι.
Το αγαπημένο μου κομμάτι.
Είναι υπέροχο.
Αλήθεια, πού ήθελες να με πας;
Τόσο καιρό τραγουδούσα μόνη στις πρόβες.
Ήταν τρομακτικό όταν εμφανίστηκα μπροστά σε κοινό.
Αλλά, την ίδια στιγμή, ένιωσα συγκίνηση
που τραγουδούσα στη σκηνή.
Και μετά, μια επιθυμία φύτρωσε μέσα μου.
Να γίνω η καλύτερη σοπράνο στην Τζοσεόν
και να τραγουδήσω σε μεγαλύτερη σκηνή.
Θέλω να με ακούσουν περισσότεροι άνθρωποι.
Είναι το όνειρό μου να τραγουδήσω εδώ.
Αν τα καταφέρω...
να εμφανιστώ εδώ κάποια μέρα,
θα έρθεις να με δεις;
Για να με βοηθήσεις να διώξω το άγχος
και να τα πάω καλά με το κοινό.
Θα έρθω.
Πάμε.
Αφού ήρθες εδώ μαζί μου, πάμε να σε κεράσω.
Έλα.
Φλυαρούσα για τα όνειρά μου, κι εσένα δεν σε ρώτησα.
Τι όνειρα έχεις εσύ;
Δεν ξέρω. Δεν το έχω σκεφτεί ποτέ.
Δεν είναι ανάγκη να είναι κάτι σπουδαίο.
Τι σε κάνει χαρούμενο;
Προσπάθησε να σκεφτείς τι σε κάνει ευτυχισμένο.
Θα είμαι ευτυχισμένος αν γράψω κάτι
και το διαβάσει ο κόσμος.
Κι αν γράφω μέχρι τον θάνατό μου.
-Νομίζω ότι αυτό είναι. -Μπορείς να το κάνεις.
Γρήγορα, πιες το ποτό σου. Πρέπει να πάμε κάπου.
Πρέπει να τη ρίξω πιο μακριά.
Τι κάνεις; Νομίζεις ότι είναι παιχνίδι;
Τώρα μιλάμε σοβαρά.
Ποιος βλάκας έριξε πέτρα;
Εσείς οι δύο!
Σταματήστε!
Εσείς εκεί, ακίνητοι!
-Από εδώ πρέπει να πήγαν! -Πάμε!
Σταματήστε! Μην τρέχετε!
Σταματήστε!
Ας πηγαίνουμε.
ΤΡΑΜ ΠΡΟΣ ΝΑΜΝΤΕΜΟΥΝ
Ξέρεις,
αφού είμαστε συνομήλικοι, δεν χρειάζονται επισημότητες.
Θα σε φωνάζω με το μικρό σου όνομα.
Κάποια στιγμή.
Θέλω κάτι να σου πω.
Ξέχασέ το.
Θα σ' το πω όταν πάμε στο Τόκιο.
-Δεσποινίς Γιουν. -Ναι;
Φώναξα τον θίασο στο σπίτι μου στο Μόκπο.
Θα διανυκτερεύσουμε εκεί, πριν φύγουμε για Τόκιο.
Να έρθεις κι εσύ.
Στο σπίτι σου;
Σε παρακαλώ.
Φεύγω.
Εντάξει.
Γεια.
Τι το ωραίο έχουν;
ΤΖΕΟΝΓΚΣΟΝΓΚ
Άργησε λιγάκι.
Άσε με!
Κάνε κάτι με τα μαλλιά σου.
Σιμ-Ντοκ! Εδώ!
Συγγνώμη που σας έκανα να περιμένετε.
Είσαι πανέμορφη!
Δεν ξέρεις πόση ώρα περιμένουμε.
Λυπάμαι.
Πάμε.
-Ο αέρας είναι πολύ καθαρός εδώ. -Το ξέρω.
Νόμιζα ότι ο Ου-Τζιν ήταν ένας φτωχός φοιτητής.
Καμία σχέση.
Είναι από τους πλουσιότερους στο Μόκπο.
Το μέρος είναι σαν ζωγραφιά.
Είναι υπέροχα.
-Κοίτα, κυπρίνοι! -Πού;
Χαίρετε.
Αυτοί είναι οι φίλοι μου.
Σπουδάζουμε μαζί στο Τόκιο.
Καλύτερα να χαιρετήσεις τον πατέρα σου,
αγαπημένε μου σύζυγε.
Ακολουθήστε με, παρακαλώ.
Ωραία, λοιπόν.
Φτάνουμε προς το τέλος, με μια μικρή συναυλία.
Χειροκρότημα.
Αρχίζουμε με τον Μιονγκ-Χι.
Βασικά, μη σηκώνεσαι.
Πρώτα θα ακούσουμε τη Σιμ-Ντοκ.
Μεγάλο χειροκρότημα, παιδιά!
Πιο δυνατά!
Σιμ-Ντοκ, τραγούδησέ μας κάτι.
Λυπάμαι, είμαι βραχνιασμένη.
Λογικό, τραγουδούσες συνέχεια.
Καλύτερα να ξεκουραστείς.
Ναν-Πα, εντυπωσίασέ μας.
Φυσικά.
Τι λες για αυτό
που ο Ου-Τζιν θεώρησε πολύ θλιβερό για να παίξουμε;
Κατάλαβα ποιο λες.
Εντάξει.
-Ευχαριστούμε. -Ήταν πολύ ωραία.
-Ωραία περάσαμε. -Ευχαριστούμε.
Άραγε τι να ήταν τόσο επείγον,
ώστε να φύγει η Σιμ-Ντοκ αφήνοντας απλώς ένα σημείωμα;
Σίγουρα θα ήταν σοβαρό.
Πότε θα φύγεις για Τόκιο;
Λέω να κάτσω λίγο.
Θα τα πούμε εκεί, λοιπόν.
Οπωσδήποτε.
Σου είπα να μην κάνεις ανοησίες,
κι εσύ γυρνάς με τυχάρπαστους και γράφεις λογοτεχνία.
Τι είναι αυτά που κάνεις;
Συγγνώμη.
Ου-Τζιν,
είσαι ο πρωτότοκος γιος μου
και κληρονόμος της επιχείρησης.
Να το θυμάσαι αυτό.
Ξέχνα τις λογοτεχνίες και τους πατριωτισμούς.
Να θυμάσαι ότι, κάποια μέρα, θα αναλάβεις όλες τις επιχειρήσεις μας.
Μάλιστα, πατέρα.
ΣΑΝΓΚΤΖΙΤΖΕΟΝΓΚ
Ου-Τζιν.
Είχα πολλή δουλειά
για να παραδώσω τα πράγματα που ξέχασαν οι καλεσμένοι σου
όταν έφυγαν.
Θα τους τα δώσω όταν τους δω.
Ου-Τζιν,
είχες καιρό να έρθεις σπίτι.
Καλύτερα να μην κάνεις πράγματα που απεχθάνεται ο πατέρας σου.
Ο πατέρας σου επιθυμεί να αφοσιωθείς στις οικογενειακές επιχειρήσεις,
μόλις επιστρέψεις σπίτι από τις σπουδές σου.
Αν καταλάβει ότι εξακολουθείς να γράφεις λογοτεχνία,
θα απογοητευθεί πολύ.
Δεν είναι...
δύσκολο για σένα;
Δεν είναι εξουθενωτικό να ζεις
μια προδιαγεγραμμένη ζωή;
Ποτέ μου...
δεν το σκέφτηκα έτσι.
ΕΚΠΑΙΔΕΥΤΙΚΟ ΙΝΣΤΙΤΟΥΤΟ
Πέρασαν τέσσερις μήνες, σωστά;
Πέρασε τόσο;
Εγώ...
θα φύγω για Τζοσεόν σε δύο ημέρες.
Κι επειδή παίζαμε μαζί, σκέφτηκα πως δεν είναι σωστό
να φύγω χωρίς να σε χαιρετήσω.
Κατάλαβα.
Ευχαριστώ που με κάλεσες...
στο σπίτι σου.
Έκτακτη είδηση!
Ο Τακέο Αρισίμα και η ερωμένη του αυτοκτόνησαν!
Έκτακτη είδηση!
Ο Τακέο Αρισίμα αυτοκτόνησε!
Έκτακτη είδηση!
Αν ένας απαγορευμένος έρωτας προκαλεί πόνο,
μπορείς απλώς να τον σταματήσεις.
Γιατί να κάνεις κάτι τόσο ακραίο;
Η μοναξιά που θα ένιωθαν όταν θα χώριζαν
πρέπει να τους τρόμαζε.
Όλα ξεχνιούνται με τον καιρό.
Τέλος πάντων. Καλή τύχη, Ου-Τζιν.
Καλή τύχη και σ' εσένα, Σιμ-Ντοκ.
ΠΕΝΤΕ ΧΡΟΝΙΑ ΑΡΓΟΤΕΡΑ
ΣΑΝΓΚΣΟΝΓΚ Ε.Ε.
ΝΤΟΝΓΚΤΖΙΝ ΙΛΜΠΟ
Περάστε.
Η εφημερίδα σας.
-Ευχαριστώ. -Παρακαλώ.
Η ΓΙΟΥΝ ΣΙΜ-ΝΤΟΚ ΘΑ ΕΜΦΑΝΙΣΤΕΙ ΣΤΗΝ ΝΤΑΝΣΟΥΝΓΚΣΑ
Αν τα καταφέρω...
να εμφανιστώ εδώ κάποια μέρα,
θα έρθεις να με δεις;
Σιμ-Ντοκ;
Ου-Τζιν;
Αποκλείεται να ήταν εκείνος.
ΠΡΟΣ ΟΥ-ΤΖΙΝ
ΔΙΣΚΟΠΩΛΕΙΟ ΤΖΕΟΝΓΚΣΟΝΓΚ
"ΤΑ ΚΥΜΑΤΑ ΤΟΥ ΔΟΥΝΑΒΕΩΣ"
Ου-Τζιν!
Εσύ δεν είσαι;
Σιμ-Ντοκ.
Τι κάνεις;
Έχεις λίγο χρόνο;
Δεν θα σε απασχολήσω πολύ. Μόνο μερικά λεπτά.
Πάμε κάπου να μιλήσουμε...
Καλύτερα να αλλάξεις.
Δεν θέλω να πεδικλωθείς.
Άκουσα ότι διευθύνεις τις οικογενειακές επιχειρήσεις σας.
Ο Μιονγκ-Χι είπε
ότι είσαι τόσο απασχολημένος,
που δεν απαντάς καν στα γράμματά του.
Σε κάθε γράμμα που μου στέλνει, στην τελευταία πρόταση,
με ρωτάει
"Ου-Τζιν, συνεχίζεις να γράφεις;"
Δεν μπορούσα να του απαντήσω
ότι υπογράφω έγγραφα κι επιστολές,
αντί να γράφω λογοτεχνία.
Ήσουν εκπληκτική πάνω στη σκηνή απόψε.
Σ' ευχαριστώ που θυμήθηκες...
την υπόσχεσή σου και ήρθες.
Δεν φαινόσουν αγχωμένη.
Όχι τόσο που να ήθελες την υποστήριξή μου.
Δεν αγχώνομαι πια όταν ανεβαίνω στη σκηνή.
Παρ' όλα αυτά,
όταν σε είδα, ταράχτηκα.
Επειδή με παρακολουθούσες...
και επειδή μπορεί να έφευγες.
Νόμιζα ότι θα μπορούσα να σε ξεχάσω,
και πίστευα ότι τα είχα καταφέρει.
Ωστόσο,
ξαφνιάστηκα όταν σε είδα μέσα στον κόσμο.
Ποτέ...
δεν κατάφερα να σε ξεχάσω.
Τότε άσε τα πράγματα ως έχουν.
Κι εγώ το ίδιο θα κάνω.
Θα σου γράψω.
Μην απαντάς στον Μιονγκ-Χι αν δεν θες, αλλά εγώ θα περιμένω απάντηση.
Εντάξει.
Να πηγαίνω.
Ου-Τζιν,
ξεκίνα πάλι το γράψιμο.
Θαυμάζω τα γραπτά σου, ξέρεις.
ΡΑΔΙΟΦΩΝΙΚΟΣ ΣΤΑΘΜΟΣ ΤΖΕΟΝΓΚΣΟΝΓΚ
Ήσασταν υπέροχη.
Ευχαριστώ.
Είστε εξαιρετική τραγουδίστρια.
Νιώθω άσχημα που δεν μπορώ να σας δώσω περισσότερα.
Μόλις ανοίξαμε τον σταθμό, και δεν μπορούμε να δώσουμε πολλά.
Δεν πειράζει.
Είμαι ευγνώμων που μπόρεσα να τραγουδήσω.
Σας ευχαριστώ.
Λοιπόν,
με την ευκαιρία...
Αυτό που τραγουδήσατε ήταν υπέροχο, φυσικά.
Συνήθως, όμως, τραγουδάτε κλασική μουσική,
με την οποία ο περισσότερος κόσμος δεν είναι εξοικειωμένος.
Όπως κι εγώ, άλλωστε.
Μήπως, από εδώ και πέρα,
να τραγουδάτε κομμάτια που γνωρίζει ο κόσμος;
Ναι, μάλιστα.
Κατάλαβα τι εννοείτε.
Το ήξερα ότι θα με καταλαβαίνατε.
Τότε, λοιπόν, ανυπομονώ για την επόμενη εμφάνισή σας.
Εντάξει.
Στον ραδιοφωνικό σταθμό ήσουν;
Ναι.
Μήπως σε πλήρωσαν;
Δεν έχουμε καθόλου ρύζι.
Ναι, με πλήρωσαν.
-Ορίστε. -Σ' ευχαριστώ.
Γιατί, είτε στο ραδιόφωνο είτε σε ρεσιτάλ,
πληρώνεσαι πάντα τόσο λίγο;
Υποθέτω επειδή
ο κόσμος δεν είναι εξοικειωμένος με αυτά που τραγουδώ.
Κι όμως, έλεος...
Σπούδασες στην Ιαπωνία.
Και οι αχθοφόροι περισσότερα βγάζουν.
Θα κουράστηκες. Ξεκουράσου.
Εντάξει.
Ου-Τζιν,
πώς είναι τα πράγματα εκεί;
Εγώ...
Εγώ είμαι μια χαρά.
Δεν με βασανίζει τίποτα.
Όλα πάνε καλά.
Πάω οπουδήποτε μπορώ να τραγουδήσω.
Το ότι μπορώ να τραγουδώ στη μητρική μου γλώσσα, εδώ στην Τζοσεόν,
με χαροποιεί ιδιαίτερα.
Αλλά πιο πολύ χαίρομαι...
όταν σε βλέπω.
Φταίει άραγε η θέρμη των ματιών σου,
κάθε φορά που με κοιτάς;
Ή μήπως...
είναι η αίσθηση των ζεστών χεριών σου,
κάθε φορά που μου κρατάς το χέρι;
Δεν με νοιάζει τι είναι,
αρκεί να μπορώ να είμαι μαζί σου.
Χαίρομαι που ακούω
ότι είσαι καλά.
Κι εγώ...
είμαι αρκετά καλά.
Προσπαθώ να συνηθίσω αυτά που πρέπει να κάνω για την επιχείρηση.
Πού και πού, γράφω αξιολογήσεις για λογοτεχνικά περιοδικά,
ποιήματα ή θεατρικά έργα,
και σε συλλογίζομαι για να βρω παρηγοριά.
Και τότε...
συνειδητοποιώ πόσο μου λείπεις.
Όποτε αισθάνομαι έτσι, έρχομαι στην Τζεονγκσόνγκ,
αλλά τι νόημα έχει;
Μόλις σε αποχαιρετώ κι επιστρέφω εδώ,
αμέσως μου λείπεις και πάλι.
Τι να κάνω με τα συναισθήματα που έχω για εσένα;
Σιμ-Ντοκ,
σε θέλει ο πατέρας.
Αλήθεια;
Αυτή η οικογένεια είναι η πλουσιότερη
από όσες σε θέλουν για νύφη τους.
Και πάλι, δεν θέλω.
Μήπως βγαίνεις με κάποιον;
Όχι.
Τότε γιατί απορρίπτεις τόσες προτάσεις;
Αρκετά.
Σιμ-Ντοκ,
σ' ευχαριστώ που έχεις αναλάβει να ταΐζεις την οικογένεια
και να σπουδάσεις τα αδέρφια σου, στη θέση του άχρηστου πατέρα σου.
Πατέρα, μη μιλάς έτσι.
Ντρέπομαι που σ' το ζητάω,
αλλά κάνε μου μία τελευταία χάρη.
Πες της.
Αν τον παντρευτείς,
η οικογένειά του θα βοηθήσει τα αδέρφια σου να σπουδάσουν στις ΗΠΑ.
Επίσης, θα στηρίξουν οικονομικά εμένα και τον πατέρα σου.
Αυτό δεν είναι δυνατόν με τις πενιχρές οικονομίες σου,
αλλά οι δικοί του θα μας βοηθήσουν.
Πρέπει να βοηθήσεις τα αδέλφια σου να αποκτήσουν ένα καλύτερο μέλλον.
Εντάξει;
Κύριε, όταν τελειώσετε, ρίξτε μια ματιά και σε αυτά.
-Έχουμε κι άλλα; -Μάλιστα.
Ο κύριος Κιμ διαθέτει πολλά ακίνητα.
Σας ζηλεύω, κύριε.
Τα ακίνητα, οι επενδύσεις,
είναι τόσο πολλά αυτά που πρέπει να διαχειριστείτε.
Ναι, ο Κιμ Ου-Τζιν είμαι.
Πού είσαι τώρα;
Έρχομαι. Περίμενέ με.
ΜΟΚΠΟ
Έγινε κάτι; Γιατί ήρθες;
Έγραψες ότι σου λείπω.
Γι' αυτό ήρθα.
Αν είναι να πρέπει να φύγεις αμέσως, καλύτερα να ερχόμουν εγώ.
Είπες ότι ο πατέρας σου σε μαλώνει όποτε έρχεσαι,
και λέει ότι ο πρόεδρος της εταιρείας
αμελεί τα καθήκοντά του.
Γι' αυτό ήρθα εγώ.
Για να μη σε μαλώσει.
Πρέπει να είσαι καλός γιος.
Κράτησέ με.
Τι εννοείς;
Ικέτευσέ με να μη φύγω.
"Μη με αφήσεις".
Κράτα με σφιχτά και μη με αφήσεις.
Κάτι πρέπει να συμβαίνει.
Δεν μπορείς να το κάνεις.
Είμαι σίγουρη.
Παραείσαι καλός για να το κάνεις.
Είσαι καλός γιος.
Σιμ-Ντοκ.
Με ζήτησαν σε γάμο.
Μια πολύ πλούσια οικογένεια.
Σκοπεύουν να στηρίξουν τα αδέλφια μου οικονομικά,
ώστε να σπουδάσουν και να ζήσουν στο εξωτερικό.
Επίσης, θα αναλάβουν τα έξοδα των γονιών μου.
Τόσο πολύ με θέλουν.
Αν σου έλεγα ότι χρειαζόμουν χρήματα,
θα έκανες ό,τι μπορούσες...
για να μου τα δώσεις.
Και όταν θα τα έπαιρνα στα χέρια μου,
θα ένιωθα ντροπή και αηδία για τον εαυτό μου.
Πες το, σε παρακαλώ.
"Ξέχνα τους γονείς σου και τα αδέλφια σου.
Πάμε να ζήσουμε κάπου μακριά".
Σε παρακαλώ, πες το.
Έλα, πες το. Σε παρακαλώ.
Κράτα με και πες μου
"Μη φύγεις.
Δεν μπορώ να ζήσω χωρίς εσένα, ξέχνα όλα τα άλλα.
Μη με αφήσεις".
Πες το, σε παρακαλώ.
Σε παρακαλώ...
Ο πατέρας θέλει να σου μιλήσει.
Θα έρθω σε λίγο.
Θέλω να μείνω μόνος μου μερικά λεπτά.
Πάλι θα γράφεις όλο το βράδυ;
Ο πατέρας σε περιμένει εδώ και ώρα.
Τηλεφώνησαν από το γραφείο νωρίτερα.
Είπαν ότι ένα έγγραφο χρειαζόταν την έγκρισή σου,
αλλά έφυγες και δεν επέστρεψες.
Με ρώτησαν αν ήσουν σπίτι.
Συγγνώμη.
Πας πολύ συχνά στην Τζεονγκσόνγκ τον τελευταίο καιρό,
και μου φαίνεται κάπως περίεργο.
Άρχισες πάλι να κάνεις παρέα με αυτούς τους αλήτες;
Ξεκίνησες πάλι τη λογοτεχνία;
Αν ισχύει αυτό, δεν θα ξαναπάς στην Τζεονγκσόνγκ!
Δεν χρειάζεται...
να ξαναπάω.
Πώς;
Καληνύχτα, πατέρα.
ΑΠΟ ΓΙΟΥΝ ΣΙΜ-ΝΤΟΚ ΠΡΟΣ ΚΙΜ ΣΟΥΣΑΝ
Η καρδιά μου φλέγεται.
Η καρδιά μου ασφυκτιά.
Από τα μάτια μου κυλούν δάκρυα
και η θλίψη με πνίγει.
Γιατί το γράμμα σου
μου φέρνει δάκρυα;
Τι μπορώ να κάνω, όμως;
Είμαι μόνος,
ολομόναχος,
σου εύχομαι να είσαι ευτυχισμένη,
θα σε περιμένω στον ουρανό.
Κύριε.
Παραλάβαμε μια επιστολή για κάποιον Κιμ Σουσάν.
-Κιμ Σουσάν; -Μάλιστα.
ΠΡΟΣ ΚΙΜ ΣΟΥΣΑΝ
Κύριε, μήπως δεν αισθάνεστε καλά;
Φαίνεστε αδιάθετος.
Όχι, καλά είμαι.
Προχωρήστε με αυτό.
Μάλιστα, κύριε.
Θα σας επισκεφτώ και πάλι, λοιπόν.
Μετά χαράς.
Τι στέκεσαι εκεί; Συνόδευσέ τον μέχρι τον δρόμο.
-Ναι, σωστά. Πάμε. -Ωραία.
Σας χαιρετώ.
Συγγνώμη.
Δεν είμαι ακόμα έτοιμη.
Ώστε δεν νιώθεις ακόμα έτοιμη.
Λυπάμαι.
Με πληγώνεις, αλλά τι μπορώ να κάνω;
Αφού μου αρέσεις, πρέπει να κάνω υπομονή.
Πήγαινε πίσω.
Καλή επιστροφή.
ΤΕΥΧΟΣ ΜΑΪΟΥ
Η Τζεόμ-Χίο μού είπε
ότι έρχεσαι κατευθείαν εδώ
μετά τη δουλειά.
Μου είπε ότι πίνεις νηστικός και ότι γράφεις κάθε βράδυ
εδώ κι έναν μήνα.
Σου ξεκαθάρισα ότι πρέπει να σταματήσεις να γράφεις.
Εσύ, όμως...
στέλνεις τα γραπτά σου σε περιοδικά.
Και δεν το έκανες μόνο μία φορά.
Νόμιζες ότι δεν θα το μάθαινα, αν χρησιμοποιούσες ψευδώνυμο;
Τι σε νοιάζει εσένα
το κίνημα θεατρικής μεταρρύθμισης της Τζοσεόν;
Μου εναντιώνεσαι
που δεν σε αφήνω να πας στην Τζεονγκσόνγκ;
Έχω κάνει
ό,τι μου ζήτησες να κάνω, πατέρα.
Πώς;
Παντρεύτηκα επειδή το ήθελες,
πήγα στη γεωπονική σχολή επειδή ζήτησες
να διαχειρίζομαι εγώ τη γη μας.
Και τώρα, εργάζομαι στην εταιρεία επειδή αυτό ήθελες.
Πες μου, λοιπόν. Με ποιον τρόπο σού εναντιώθηκα;
Ου-Τζιν, πώς τολμάς;
Πώς μιλάς έτσι στον πατέρα σου;
Σωστά.
Είσαι ο πατέρας μου,
άρα θα είμαι γιος σου μέχρι να πεθάνω.
Όμως ο γιος σου είναι άνθρωπος.
Είμαι άνθρωπος, πατέρα!
Έχω τις δικές μου σκέψεις και τις δικές μου επιθυμίες.
Μου ύψωσες τη φωνή;
Ναι!
Ναι.
Σου ύψωσα τη φωνή.
Σε εκλιπαρώ, άφησέ με να ανασάνω!
Τι είπες;
Ο κόσμος δίνει τη ζωή του για την ελευθερία της Τζοσεόν,
κι εγώ ζω σαν δειλός, επειδή αυτό επιθυμείς.
Δεν ξέρεις πόσο ντρέπομαι γι' αυτό.
Ήθελα να εκφράσω την ντροπή μου γράφοντας.
Έστω και έτσι,
ήθελα να κάνω κάτι.
Όμως...
Αυτά τα ορνιθοσκαλίσματα στο χαρτί
με βοηθούν να ανασάνω λίγο.
Ζητάς να σταματήσω, άρα πρέπει να ρωτήσω.
Πατέρα,
θες να ζήσω
ή να πεθάνω;
Είσαι μεθυσμένος.
Θες να ζήσω...
ή να πεθάνω;
ΠΑΤΕΡΑ, ΜΕ ΤΑΡΑΓΜΕΝΗ ΚΑΡΔΙΑ,
ΓΙΑ ΠΡΩΤΗ ΦΟΡΑ ΣΤΗ ΖΩΗ ΜΟΥ, ΣΟΥ ΕΝΑΝΤΙΩΘΗΚΑ.
ΑΠΟ ΤΟ ΒΡΑΒΕΥΜΕΝΟ ΕΡΓΟ ΤΟΥ ΑΦΗΝΟΝΤΑΣ ΤΟ ΣΠΙΤΙ, 1926
Υποτιτλισμός: Χαρίλαος Καραδήμας